Svelgbeina er utviklet fra den femte gjellebuen med tilhørende muskler og sener og fungerer som et ekstra sett med kjever. Det er de samme genene som styrer dannelsen av både svelgtenner og vanlige tenner. Åpningen gjennom svelgbeina er ofte ganske liten, og mange fisker bruker svelgtennene til å male opp føden før den går videre. Karpefiskene har en hornplate i toppen av svelget, karpesteinen, som svelgtennene arbeider mot.